pythainlp/thai-wiki-dataset-v3 huggingface dataset:
เอลิซาเบธ โฮล์ม

เอลิซาเบธ แอนน์ โฮล์ม (Elizabeth Anne Holmes; เกิดวันที่ 3 กุมภาพันธ์ ค.ศ. 1984) เป็นอดีตนักธุรกิจหญิงชาวอเมริกันที่เป็นผู้ก่อตั้งและผู้บริหารระดับสูงของเธราโนส บริษัทเทคโนโลยีสุขภาพที่ถูกยุบแล้ว โดยมีการประเมินมูลค่าเธราโนสพุ่งสูงขึ้นหลังบริษัทอ้างว่าได้ทำการปฏิวัติการตรวจเลือดผ่านการทดสอบที่ใช้เลือดเพียงน้อยนิด เช่นเลือดเจาะจากปลายนิ้ว ใน ค.ศ. 2015, ฟอบส์ยกให้โฮล์มเป็นเศรษฐีนีที่เด็กสุดและร่ำรวยที่สุดในสหรัฐจากมูลค่าบริษัทของเธอที่ 9 พันล้านดอลลาร์สหรัฐ ในปีถัดมา หลังการพบการฉ้อโกงที่อาจเป็นไปได้ในข้ออ้างของบริษัท ฟอบส์ จึงแก้ไขมูลค่าสินทรัพย์สุทธิโดยประมาณของโฮล์มไปเป็นศูนย์ และฟอร์ชูนยกให้เธอเป็นหนึ่งใน"ผู้นำที่น่าผิดหวังที่สุดในโลก"
จุดเสื่อมถอยของเธราโนสเริ่มต้นใน ค.ศ. 2015 เมื่อชุดการสอบสวนด้านวารสารศาสตร์และกฎระเบียบเปิดเผยข้อสงสัยเกี่ยวกับข้ออ้างทางเทคโนโลยีของบริษัท และไม่ว่าโฮล์มส์จะหลอกนักลงทุนและรัฐบาลหรือไม่ก็ตาม ใน ค.ศ. 2018 สำนักงานคณะกรรมการกำกับหลักทรัพย์และตลาดหลักทรัพย์สหรัฐได้ตั้งข้อหาเธราโนสกับโฮล์มว่าหลอกลวงนักลงทุนผ่าน"การฉ้อโกงครั้งใหญ่"ด้วยข้ออ้างอันเป็นเท็จหรือเกินจริงเกี่ยวกับความถูกต้องของเทคโนโลนีตรวจเลือดของบริษัท โดยโฮล์มต้องจ่ายค่าปรับ 500,000 ดอลลาร์สหรัฐ คืนหุ้นของบริษัท 18.9 ล้านดอลลาร์สหรัฐ ปลดเธอจากการควบคุมบริษัท และห้ามดำรงตำแหน่งข้าราชการหรือผู้อำนวยการของบริษัทสาธารณะเป็นเวลา 10 ปี
ในเดือนมิถุนายน ค.ศ. 2018 คณะลูกขุนของรัฐบาลกลางฟ้องโฮล์มและราเมศ บัลวานี อดีตประธานฝ่ายปฏิบัติการเธราโนสต่อเก้าศาลในข้อหาการฉ้อโกงทางสาย และสองศาลในข้อหาสมรู้ร่วมคิดในการฉ้อโกงทางสายเพื่อจำหน่ายผลตรวจเลือดที่มีผลเป็นเท็จแก่ผู้บริโภค คดี สหรัฐ ปะทะ โฮล์ม และอื่น ๆ เริ่มต้นขึ้นในวันที่ 31 สิงหาคม ค.ศ. 2021 ซึ่งจะใช้เวลาถึง 13 สัปดาห์หรือมากกว่า ถ้ามีความผิดจริง จะทำให้โฮล์มถูกจำคุกในเรือนจำกลางสูงถึง 20 ปี และอาจชดใช้ค่าเสียหายและค่าปรับหลายล้านดอลลาร์สหรัฐ
อาชีพ จุดรุ่งเรืองและเสื่อมถอยของบริษัท และผลกระทบที่ตามมาของโฮล์มถูกกล่าวถึงในหนังสือ เรื่องลับและคำลวงเบื้องหลังบริษัทดาวรุ่งแห่งซิลิคอนแวลลีย์โดยจอห์น แคร์รีรู ผู้สื่อข่าวจากเดอะวอลล์สตรีทเจอร์นัล  และภาพยนตร์สารคดี Out for Blood in Silicon ValleyของHBO
==อ้างอิง==
==อ่านเพิ่ม==
==แหล่งข้อมูลอื่น==
ผู้ก่อตั้งบริษัทสัญชาติอเมริกัน
นักธุรกิจจากฮิวสตัน
นักธุรกิจจากวอชิงตันดีซี
อดีตเศรษฐีพันล้าน
บุคคลจากฮิวสตัน
บุคคลจากวอชิงตัน ดี.ซี.
ศิษย์เก่าจากมหาวิทยาลัยสแตนฟอร์ด
บุคคลจากเธราโนส
นักประดิษฐ์หญิง
ชาวอเมริกันเชื้อสายฮังการี
ชาวอเมริกันเชื้อสายเดนมาร์ก
เจนเซน (นามสกุล)

เจนเซน (Jensen) เป็นนามสกุลที่มีต้นกำเนิดจากสแกนดิเนเวีย มีความหมายตรงตัวเป็น บุตรของเจนส์ โดยนามสกุลนี้เคยเป็นนามสกุลยอดนิยมในประเทศเดนมาร์กใน ค.ศ. 2001 แต่ปัจจุบันเป็นนามสกุลทั่วไปที่มีผู้ใช้มากเป็นอันดับ 2 ของประเทศเดนมาร์ก โดยมีประชากรที่ใช้นามสกุลนี้ประมาณร้อยละ 5 นามสกุลยี้ยังสามารถพบในกลุ่มประเทศสแกนดิเนเวียอื่น ๆ เช่น นอร์เวย์ที่มีผู้ใช้นามสกุลนี้มากเป็นอันดับ 9 และในหมู่เกาะแฟโร
เหตุผลที่ไม่มีคำว่า"ตระกูลเจนเซน" น่าจะมาจากการปรับปรุงระบบนามสกุลในคริสต์ศตวรรษที่ 19 เมื่อระบบราชการต้องการใช้นามสกุลในเอกสารของตน ก่อนหน้านั้นผู้คนมักนำชื่อมาจากชื่อของพ่อ
== อ้างอิง ==
นามสกุล
เกาะปังโกร์

เกาะปังโกร์ (Pulau Pangkor, ڤولاو ڤڠكور; 邦咯島) เป็นเกาะตากอากาศในอำเภอมันจุง รัฐเปรัก ประเทศมาเลเซีย มีประชากรประมาณ 25,000 คน เกาะใกล้ ๆ กันคือปังโกร์เลาต์, เกาะกียัม, เกาะเมินตาโกร์, เกาะซิมปัน และเกาะตูกุนเตอรินดัก อุตสาหกรรมหลักของเกาะคือการท่องเที่ยวและการประมง
==ภูมิศาสตร์==
ปังโกร์มีพื้นที่ 18 ตารางกิโลเมตร และอยู่ห่างจากมาเลเซียตะวันตก  ข้างในเกาะเต็มไปด้วยป่าและเป็นที่อยู่อาศัยของสัตว์เลื้อยคลานและสัตว์ครึ่งบกครึ่งน้ำ (herpetofauna) รวม 82 สายพันธุ์ (สัตว์เลื้อยคลาน 65 ชนิด, สัตว์สะเทินน้ำสะเทินบก 17 ชนิด)
==อ้างอิง==
==แหล่งข้อมูลอื่น==
Pulau Pangkor Official Website
Tourism Malaysia - Pangkor Island
เว็บไซต์อย่างเป็นทางการ 
เกาะในรัฐเปรัก
ปังโกร์
ตืร์กเมนาบัต

ตืร์กเมนาบัต (Türkmenabat, Түркменабат) ในอดีตและยุคกลางมีชื่อว่า ชาร์ดโซว์ (Чарджоу, Chardzhou; Çärjew|links=no, Чәрҗев) (چهارجوی แชฮอร์จูย หมายถึง 'ลำธารสี่แห่ง') และในสมัยโบราณว่า อามุล (Āmul) เป็นเมืองที่มีขนาดใหญ่เป็นอันดับสองในประเทศเติร์กเมนิสถานและเป็นเมืองหลักของจังหวัดเลบัป  เมืองนี้มีประชากรประมาณ 254,000 คน ใน ค.ศ. 1924 ถึง 1927 เมืองนี้เคยเปลี่ยนชื่อเป็นเลนินสก์ เพื่อเป็นเกียรติแก่วลาดีมีร์ เลนิน
==ภูมิอากาศ==
==ความสัมพันธ์กับนานาชาติ==
อิซมีร์ ประเทศตุรกี (1994) 
รี่จ้าว ประเทศจีน (2014)
==อ้างอิง==
หมายเหตุ
อ้างอิง
==แหล่งข้อมูลอื่น==
สถานที่ที่มีประชากรในจังหวัดเลบัป
อำเภอของประเทศเติร์กเมนิสถาน
วัดพังลา

วัดพังลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพังลา อำเภอสะเดา จังหวัดสงขลา ปัจจุบันมีพระมหาจารุพงศ์ จารุวังโส ดำรงตำแหน่งเจ้าอาวาส
วัดพังลาตั้งวัดเมื่อ พ.ศ. 2405 ได้รับพระราชทานวิสุงคามสีมาเมื่อ พ.ศ. 2482 เป็นวัดที่มีความเกี่ยวข้องกับศึกสงครามปราบกบฎไทรบุรี เมื่อสมัยพระบาทสมเด็จพระนั่งเกล้าเจ้าอยู่หัว ซึ่งต้องมีการเตรียมสร้างเรือและแพไว้เพื่อขนทหารและเสบียง ดังปรากฏสร้างเรือในบริเวณนี้ ชื่อของวัดพังลามาจากเรื่องราวของช้างคู่หนึ่งที่ต้องนำไปทำศึกสงครามจึงต้องพลัดพลากจากกันไป ชาวบ้านและนายทหารนายกองต่างรับรู้และสงสาร จึงตั้งนามหมู่บ้าน ณ ที่แห่งนี้ว่า บ้านพังลา ช้างพังบอกลาช้างพลาย แต่นั้นมา เรื่องราวเหล่านั้นเป็นเพียงตำนานที่เล่าขานต่อกันมา จนเมื่อสร้างวัดจึงได้ชื่อว่า "วัดพังลา"
วัดมีอุโบสถสร้างเมื่อ พ.ศ. 2482 ศาลพ่อท่านนายเขื่อน พระพุทธรูปลีลา ปางลีลา บนพระเกตุมาลาบรรจุพระธาตุศักดิ์สิทธิ์ สร้างเมื่อ พ.ศ. 2539
==รายนามเจ้าอาวาสและบูรพาจารย์==
สมภารเอียด
สมภารคง
ตาหลวงพลับ
พ่อท่านสีมาก
พระครูอธิการสิงห์
พ่อท่านบั่น สีลาจาโร
สมภารทวดเจ้าบูญทอง
พระมหาสงวน
พระอธิการหลง โกวิโท
พระครูพิทักษ์นิมพเขต (ประสิทธิ์ สิริปญฺโญ ป.ธ.4)
พระมหาจารุพงศ์ จารุวังโส
== อ้างอิง ==
พังลา
Pleurocope

Pleurocope เป็นสกุลของสัตว์พวกกุ้งกั้งปูที่อยู่ในวงศ์ Pleurocopidae.
สปีชีส์ของสกุลนี้พบในอเมริกากลาง
สปีชีส์ในสกุล ได้แก่:
Pleurocope dasyura 
Pleurocope floridensis 
Pleurocope iriomotensis 
Pleurocope wilsoni 
== อ้างอิง ==
สัตว์พวกกุ้งกั้งปู
Plakarthrium

Plakarthrium เป็นสกุลของสัตว์พวกกุ้งกั้งปูที่อยู่ในวงศ์ Plakarthriidae.
สปีชีส์ของสกุลนี้พบทางใต้สุด ซีกโลกใต้
สปีชีส์ในสกุล ได้แก่:
Plakarthrium australiense 
Plakarthrium punctatissimum 
Plakarthrium typicum 
== อ้างอิง ==
สัตว์พวกกุ้งกั้งปู
Phyllotymolinidae

Phyllotymolinidae เป็นสกุลของสัตว์พวกกุ้งกั้งปูที่อยู่ในวงศ์ Decapoda.
สปีชีส์ในสกุล ได้แก่:
Genkaia Miyake & Takeda, 1970
Lonchodactylus Tavares & Lemaitre, 1996
Phyllotymolinum Tavares, 1993
== อ้างอิง ==
สัตว์พวกกุ้งกั้งปู
Phyllognathopodidae

Phyllognathopodidae เป็นสกุลของสัตว์พวกกุ้งกั้งปูที่อยู่ในวงศ์ Harpacticoida.
สปีชีส์ในสกุล ได้แก่:
Allophyllognathopus Kiefer, 1967
Neophyllognathopus Galassi & De Laurentiis, 2011
Parbatocamptus Dumont & Maas, 1988
Phyllognathopus Mrázek, 1893
== อ้างอิง ==
สัตว์พวกกุ้งกั้งปู
Philoblennidae

Philoblennidae เป็นสกุลของสัตว์พวกกุ้งกั้งปูที่อยู่ในวงศ์ Cyclopoida.
สปีชีส์ในสกุล ได้แก่:
Briarella Bergh, 1876
Chondrocarpus Bassett-Smith, 1903
Myzotheridion Laubier & Bouchet, 1976
Nippoparasitus Uyeno, Ogasaka & Nagasawa, 2016
Philoblenna Izawa, 1976
== อ้างอิง ==
สัตว์พวกกุ้งกั้งปู
วัดหนองใหญ่ (จังหวัดชลบุรี)

วัดหนองใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาเกลือ อำเภอบางละมุง จังหวัดชลบุรี
วัดหนองใหญ่ตั้งวัดเมื่อ พ.ศ. 2449  มีเรื่องเล่าว่า วัดหนองใหญ่สร้างมาตั้งแต่ก่อนกรุงศรีอยุธยาแตก โดยมีพระผู้ใหญ่องค์หนึ่งชื่อท่าน เจ้าคุณใหญ่ หนีออกจากกรุงศรีอยุธยามากับมหาดเล็กสองผัวเมียมีชื่อว่า ตาเพ่งกับยายมูล สองตายายนี้เป็นมหาดเล็กของสมเด็จพระเจ้าตากสินมหาราช โดยหนีมาทางเรือและได้นำเอาระฆังมาด้วย 1 ลูกแล้วมาแยกกันโดยท่านเจ้าคุณใหญ่ แล้วขึ้นฝั่งที่คลองปึกโบสถ์แล้วทำมาหากินอยู่ที่นาเกลือ ส่วนอท่านเจ้าคุณใหญ่ได้เดินทางมาพบวัดร้างแห่งหนึ่ง จึงได้สร้างวัดนี้ขึ้นชื่อ "วัดหนองใหญ่" เพราะว่าวัดนี้ตั้งอยู่ในที่ต่ำมีหนองใหญ่น้ำท่วมบริบูรณ์ ท่านได้สร้างอุโบสถไม้ หอระฆังที่ท่านำระฆังติดตัวมาด้วย ต่อมาเมื่อมีพระมาอยู่อาศัยด้วยหลายรูป ท่านก็ได้แต่งตั้งให้ท่านพระอาจารย์จันทร์เป็นเจ้าอาวาสแทนท่านและท่านก็ได้ย้ายไปสร้างวัดใหม่ที่ชื่อ วัดหนองเกตุใหญ่ ซึ่งท่านก็นำระฆังติดตัวไปด้วย ต่อมาพระครูตู่ เตชะปัญโญ ได้รับการแต่งตั้งมาเป็นเจ้าอาวาสวัดหนองใหญ่ ได้บูรณะถาวรวัตถุ ต่อมาเกิดน้ำท่วมทำให้อุโบสถชำรุด จึงได้สร้างอุโบสถหลังใหม่ ภายหลังได้มีการยกอุโบสถหลังนี้ให้สูงขึ้นเพราะบริเวณวัดเป็นที่ต่ำ มีน้ำท่วมบ่อย วัดได้รับพระราชทานวิสุงคามสีมาเมื่อ พ.ศ. 2512
วัดหนองใหญ่ประดิษฐานหลวงพ่อโสธรองค์ใหญ่ที่สุดในโลก โดยก่อสร้างมาตั้งแต่ปี พ.ศ. 2537 ขนาดหน้าตักกว้าง 10 เมตร สูง 14 เมตร ตั้งอยู่ด้านหลังอุโบสถ โดยตั้งอยู่บนฐานสูงจากพื้นประมาณ 14 เมตร บันไดทางขึ้นมี 2 ด้าน เป็นบันไดเงินและบันไดทอง ประดับตกแต่งด้วยพญานาคสีเขียวทองมรกตอยู่บนบริเวณราวบันได ฝั่งละ 2 รูป ปากทางขึ้นบันได มีรูปปั้นท้าวเวสสุวรรณยืนเฝ้าบันไดข้างละ 1 องค์
==อ้างอิง==
หนองใหญ่
วัดป่าสว่างบุญ

วัดป่าสว่างบุญ  เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลชะอม อำเภอแก่งคอย จังหวัดสระบุรี
วัดป่าสว่างบุญ หรือนักท่องเที่ยวมักเรียกว่า วัดพระเจดีย์ 500 ยอด ตั้งวัดเมื่อวันที่ 26 กันยายน พ.ศ. 2534 สร้างโดยพระครูวิสุทธิ สุตวัฒน์ บนเนื้อที่กว่า 400 ไร่ ซึ่งเป็นที่ดินของโยมพ่อพระครูวิสุทธิ สุตวัฒน์ วัดได้รับพระราชทานวิสุงคามสีมาเมื่อวันที่ 2 มีนาคม พ.ศ. 2553
จุดเด่นของวัด คือ มหาเจดีย์สีทองนับรวมกันได้ 500 ยอด มีชื่อเต็มว่า พระมหารัตนโลหะเจดีย์ศรีศาสนโพธิสัตว์สว่างบุญ มีเจดีย์องค์ประธาน เส้นผ่าศูนย์กลาง 50 เมตร มีทั้งหมด 9 ชั้น มีบริวาร 500 องค์ เจดีย์ประธานองค์ใหญ่อยู่ตรงกลางและมีองค์เจดีย์รายองค์เล็กตั้งลดหลั่นกันลงมาอยู่รอบทิศตัวองค์เจดีย์ องค์เจดีย์เคลือบสีทอง ทั้งหมดทุกองค์ผนังด้านในของเจดีย์องค์ประธานประดับกระจกทับทิม มีภาพพระธาตุเจดีย์สำคัญของประเทศไทยประดับไว้ด้านบนภายในองค์เจดีย์ ได้อัญเชิญพระบรมสารีริกธาตุจากประเทศเนปาล อินเดีย และศรีลังกา
==อ้างอิง==
ป่าสว่างบุญ
วัดถ้ำสิงขร

วัดถ้ำสิงขร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลถ้ำสิงขร อำเภอคีรีรัฐนิคม จังหวัดสุราษฎร์ธานี
มีตำนานเล่าสืบต่อกันมาว่าครั้งสมัยอยุธยาพระเจ้าแผ่นดินองค์หนึ่งได้สาวชาวบ้านแถบนี้เป็นชายา ต่อมาน้องชายของสาวผู้นั้นบวชเป็นพระภิกษุ เดินทางไปเมืองหลวงแล้วได้เข้าไปเทศน์ในวังที่พี่สาวอยู่และจำกันได้เป็นที่ปลื้มปิติกันทั้งสองฝ่าย พระเจ้าแผ่นดินได้จัดขบวนมาส่งพระภิกษุที่เป็นน้องชายพระชายาซึ่งต่อมาเรียกวาท่านเจ้าฟ้าและโปรดฯ ให้สร้างวัดขึ้นสามวัดคือ วัดถ้ำสิงขร วัดน้ำรอบและวัดเขาพระอานนท์ ท่านเจ้าฟ้าจำพรรษาเป็นเจ้าอาวาสรูปแรกอยู่ที่วัดเขาอานนท์ ส่วนถ้ำสิงขรได้รับการตกแต่งประดับประดาประหนึ่งวิหารที่สำคัญของวัด กรมการศาสนาระบุว่าตั้งวัดเมื่อ พ.ศ. 2371 ปัจจุบันประกาศขึ้นทะเบียนโบราณสถานในราชกิจจานุเบกษาเล่ม 54 หน้า 2287 เมื่อวันที่ 3 มกราคม พ.ศ. 2480
วัดถ้ำสิงขรตั้งอยู่บนภูเขาหินปูนลูกโดด ด้านใต้เป็นถ้ำน้ำมีสายน้ำไหลผ่านทะลุไปลำคลองบางนารายณ์ มีหินงอกหินย้อยที่สวยงามมาก ภายในวัดมีถ้ำแบ่งออกได้หลายคูหา คูหาแรกเป็นที่ประดิษฐานพระประธานปูนปั้นลงรักปิดทองปางป่าเลไลยก์ มีช้างและลิงหมอบอยู่ เพดานส่วนกลางตกแต่งด้วยลายปูนปันลายก้านขดพันธุ์พฤกษา และภาพจิตรกรรม ได้แก่ ภาพภิกษุ เทวดาและยักษ์ พนมมือบูชาพระ ตรงเพดานปากทางเข้ามีภาพรูปเทวดาเหาะ ประดับด้วยเครื่องถ้วยชาม ดูคล้ายดวงดาวบนท้องฟ้า ภายในถ้ำยังได้มีการขุดค้นพบชิ้นส่วนหม้อสามขา และขวานหินขัดสมัยก่อนประวัติศาสตร์
อาคารเสนาสนะที่สำคัญ คือ เจดีย์ก่ออิฐถือปูน เลียนแบบพระบรมธาตุไชยา ประดับตกแต่งด้วยเครื่องถ้วยชามทั่วทั้งองค์ เรือนฐานเจดีย์มีซุ้มทิศ (ซุ้มจระนำ) ประดิษฐานพระพุทธรูปยืนปางประทานห้ามสมุทร ปางห้ามญาติ และปางห้ามแก่นจันทร์ ภายในประดิษฐานพระพุทธบาทจำลอง และอุโบสถทำจากไม้
==รายนามเจ้าอาวาส==
ท่านเจ้าฟ้า
พระครูมนูญธรรมธาดา (หลวงตาชุม)
พระสมุห์พาสกร ภาสกโร ตั้งเป็นเจ้าอาวาสเมื่อ พ.ศ. 2541
==อ้างอิง==
ถ้ำสิงขร
โบราณสถานในจังหวัดสุราษฎร์ธานี
วัดเม็งรายมหาราช

วัดเม็งรายมหาราช เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลรอบเวียง อำเภอเมืองเชียงราย จังหวัดเชียงราย มีพื้นที่ 48 ไร่ 1 งาน 81 ตารางวา
วัดเม็งรายมหาราช เดิมเป็นวัดร้างชื่อ วัดดอยฮ่องลี่ เพราะตั้งบนภูเขาลูกเล็ก ๆ มีหลักฐานว่าเคยเป็นวัดร้างมาก่อนเพราะมีเจดีย์เก่า กุฏิไม้ที่เชิงเขาทิศเหนือของวัด เป็นฌาปนกิจสถานของชาวบ้าน แวดล้อมด้วยป่ารกทึบซึ่งส่วนมากเป็นไม้ไผ่ ต่อมาได้นามว่า สำนักสงฆ์จอมเวฬุวัน (เวฬุ แปลว่า ไม้ไผ่) ต่อมา พ.ศ. 2506 ชาวบ้านได้นิมนต์พระครูสมุห์ดวงจันทร์ กันตสีโล จากวัดเจดีย์หลวงวรวิหารมาเป็นเจ้าอาวาส ท่านและคณะศรัทธาทำการฟื้นฟูบูรณะวัด ปลูกต้นไม้ต่าง ๆ อาทิ ไม้สัก ไม้เต็ง ไม้รัง ในทุกปี รวมถึงสร้างเสนาสนะต่าง ๆ สร้างถนนขึ้นวัด สร้างถนนรอบเขตพุทธาวาส สร้างอาคารเอนกประสงค์ บูรณะเจดีย์ และอีกมากมาย
จนได้ขออนุญาตตั้งวัดเมื่อ พ.ศ. 2513 ผู้ยื่นขอสร้างวัดคือ พลตรี
ยรรยง หงษ์ศรีทอง ผู้บังคับการจังหวัดทหารบกเชียงราย และยัง
ได้ยื่นขอพระราชทานชื่อวัดใหม่ ซึ่งต่อมา พ.ศ. 2515 ได้รับการประกาศตั้งเป็นวัดในพระพุทธศาสนาและเปลี่ยนชื่อ "วัดเม็งรายมหาราช" ได้รับพระราชทานวิสุงคามสีมาเมื่อ พ.ศ. 2516
==รายนามเจ้าอาวาส==
พระมงคลวุฒาจารย์ พ.ศ. 2506–2538
พระครูธีรปํญโญภาส พ.ศ. 2538–2541
พระครูเขมสุทธิธรรม พ.ศ. 2541–ปัจจุบัน
==อ้างอิง==
เม็งรายมหาราช
วัดดอนสีนนท์

วัดดอนสีนนท์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองบัว อำเภอบ้านโพธิ์ จังหวัดฉะเชิงเทรา
วัดดอนสีนนท์ตั้งวัดเมื่อ พ.ศ. 2442 ได้รับพระราชทานวิสุงคามสีมาเมื่อวันที่ 22 มกราคม พ.ศ. 2550
อาคารและเสนาสนะที่สำคัญ ได้แก่ อุโบสถทรงไทยโบราณ เสาไม้ ฝาผนังก่ออิฐถือปูน หลังคามุงกระเบื้องสีหน้าบันประดับด้วยลายไม้แกะสลักประดับกระจกสี หน้าบันสลักด้วยไม้สักที่อยู่ในสภาพที่สมบูรณ์มาก และหอระฆังสร้างด้วยไม้เรือนสูงใต้ถุนโปร่ง หลังคาทรงมงกุฎ มีเสมาหน้าอุโบสถหลังเดิม เป็นประติมากรรมสมัยโบราณ ซุ้มประตูทางเข้าวัดสร้างเมื่อ พ.ศ. 2534 ประดิษฐานตราในรัชกาลที่ 9 คราวครองราชย์ 50 ปี
พระเกจิสำคัญ ได้แก่ หลวงปู่เย็น นารโท (พระครูอนุทัยธนานุกูล) ท่านได้พัฒนาถาวรวัตถุภายในวัดดังที่เห็นในปัจจุบัน ท่านปกครองตั้งแต่ปี พ.ศ. 2493 เป็นต้นมา
==อ้างอิง==
ดอนสีนนท์
โบราณสถานในจังหวัดฉะเชิงเทรา
Pectocytheridae

Pectocytheridae เป็นสกุลของสัตว์พวกกุ้งกั้งปูที่อยู่ในวงศ์ Podocopida.
สปีชีส์ในสกุล ได้แก่:
Genera:
Ameghinocythere Whatley, Moguilevsky, Toy, Chadwick & Ramos, 1997
Bidgeecythere McKenzie, Reyment & Reyment, 1993
Ekpectocythere Choe, 1988
== อ้างอิง ==
สัตว์พวกกุ้งกั้งปู
Paranthuridae

Paranthuridae เป็นสกุลของสัตว์พวกกุ้งกั้งปูที่อยู่ในวงศ์ Isopoda.
สปีชีส์ในสกุล ได้แก่:
Califanthura Schultz, 1977
Colanthura Richardson, 1902
Cruranthura Thomson, 1946
Cruregens Chilton, 1882
Paranthura Bate & Westwood, 1866
Pseudanthura Richardson, 1911
== อ้างอิง ==
สัตว์พวกกุ้งกั้งปู
Parkius

Parkius เป็นสกุลของสัตว์พวกกุ้งกั้งปูที่อยู่ในวงศ์ Parkiidae มีเพียงสปีชีส์เดียวคือ Parkius karenwishnerae.
สปีชีส์นี้พบได้ในมหาสมุทรแอตแลนติกและมหาสมุทรแปซิฟิก
== อ้างอิง ==
สัตว์พวกกุ้งกั้งปู
Paranebaliidae

Paranebaliidae เป็นสกุลของสัตว์พวกกุ้งกั้งปูที่อยู่ในวงศ์ Leptostraca.
สปีชีส์ในสกุล ได้แก่:
Levinebalia Walker-Smith, 2000
Paranebalia Claus, 1880
Saronebalia Haney & Martin, 2004
== อ้างอิง ==
สัตว์พวกกุ้งกั้งปู
Parabathynellidae

Parabathynellidae เป็นสกุลของสัตว์พวกกุ้งกั้งปูที่อยู่ในวงศ์ Bathynellacea.
สปีชีส์ในสกุล ได้แก่:
Afrobathynella Schminke, 1976
Allobathynella Morimoto & Miura, 1957
Arisubathynella Park & Eun, 2012
== อ้างอิง ==
สัตว์พวกกุ้งกั้งปู
ฮารัลด์ เคสจา

เจ้าชายฮารัลด์ เคสจา หรือ ฮารัลด์ผู้ใช้หอก (ค.ศ. 1080 - 1135) เป็นพระโอรสนอกสมรสในพระเจ้าอีริคที่ 1 แห่งเดนมาร์ก และเป็นผู้อ้างต้นเป็นพระมหากษัตริย์เดนมาร์ก
==พระประวัติ==
เจ้าชายฮารัลด์เป็นผู้สำเร็จราชการแทนพระองค์ในช่วงที่พระราชบิดาเสด็จไปแสวงบุญที่เยรูซาเลม ช่วงค.ศ. 1103 - 1104 โดยทรงดำรงตำแหน่งร่วมกับอาร์คบิชอปอัสเชอร์แห่งลุนด์ ในขณะที่ทรงเป็นผู้สำเร็จราชการแทนพระองค์ เจ้าชายฮารัลด์ทรงเป็นผู้กล้าหาญ แต่มีความรุนแรง โหดเหี้ยมและเสเพล เจ้าชายฮารัลด์ทรงออกปล้นสะดมประชาชนตามพื้นที่ของพระองค์คือ ฮารัลด์บอร์กในรอสคิลด์ ซึ่งการกระทำเช่นนี้มีส่วนอย่างมากที่ทำให้พระองค์ไม่ได้รับการเลือกให้เป็นพระมหากษัตริย์ หลังจากที่พระราชบิดาสวรรคต ค.ศ. 1103 สมเด็จอาของพระองค์ได้รับเลือกแทนคือ พระเจ้านีลส์แห่งเดนมาร์ก ในค.ศ. 1104
ในค.ศ. 1132 เจ้าชายฮารัลด์ทรงร่วมมือกับพระอนุชาต่างมารดาคือ เจ้าชายอีริค เพื่อล้างแค้นให้พระอนุชาอีกพระองค์คือ เจ้าชายคนุต ลาวาร์ดที่ถูกปลงพระชนม์ แต่ในภายหลังเจ้าชายฮารัลด์กลับไปร่วมมือกับศัตรูที่ปลงพระชนม์พระอนุชาอย่าง พระเจ้ามักนุสที่ 1 แห่งสวีเดน เพราะเจ้าชายทรงปรารถนาในราชบัลลังก์เดนมาร์กให้เป็นของพระองค์เอง ตามที่มักนุสได้สัญญาไว้ พระองค์พยายามสถาปนาตนเองขึ้นเป็นพระมหากษัตริย์ในฐานะ พระเจ้าฮารัลด์ที่ 4 และทรงประสบความสำเร็จในการควบคุมพื้นที่จัตแลนด์ แต่พระองค์และอดีตกษัตริย์มักนุสแห่งสวีเดนได้พ่ายแพ้ในยุทธการฟอเตอวิคในแคว้นสคาเนีย ค.ศ. 1134 พระองค์พยายามหลบหนีแต่ถูกจับกุมเป็นเชลยที่เมืองไวเลในจัตแลนด์ และพระอนุชาของเจ้าชายซึ่งได้รับชัยชนะและครองราชย์เป็นกษัตริย์อีริคที่ 2 ทรงมีพระบัญชาให้ประหารเจ้าชายฮารัลด์ พระเชษฐา พร้อมโอรสของเจ้าชายทั้ง 8 พระองค์ด้วยการตัดพระเศียร
==พระโอรสธิดา==
เจ้าชายฮารัลด์ เคสจาเสกสมรสกับเจ้าหญิงรังน์ฮิลด์ มักนุสด็อทเทอร์ พระธิดาในพระเจ้ามักนุสที่ 3 แห่งนอร์เวย์ มีโอรสจำนวน 4 - 6 พระองค์ ได้แก่
บียอร์น ฮารัลด์เซน ไอรอนไซด์ (ตาย ค.ศ. 1134) สมรสกับเจ้าหญิงคาทารีนา อิงเงอสด็อทเทอร์แห่งสวีเดน พระธิดาในพระเจ้าอิงเงอที่ 1 แห่งสวีเดน และบียอร์นเป็นบิดาในคริสตินาแห่งเดนมาร์ก สมเด็จพระราชินีแห่งสวีเดน บียอร์นประสบอุบัติเหตุจมน้ำพร้อมน้องชายคือ อีริค ค.ศ. 1134 ใกล้ชเลสวิช บียอร์นอาจมีบุตรชายนอกสมรส
อีริค ฮารัลด์เซน (ตาย ค.ศ. 1134) เป็นผู้ดูแลโบสถ์ เขาประสบอุบัติเหตุจมน้ำเสียชีวิตพร้อมบียอร์น พี่ชาย ค.ศ. 1134 ใกล้ชเลสวิช อีริคอาจมีบุตรชายนอกสมรส
มักนุส ฮารัลด์เซน (ตาย 4 มิถุนายน ค.ศ. 1134) เสียชีวิตในยุทธการฟอเตอวิค
โอลาฟ  ฮารัลด์เซน (ตาย ค.ศ. 1143) ปกครองแคว้นสคาเนียและต่อต้านพระเจ้าอีริคที่ 3 แห่งเดนมาร์ก โอลาฟพ่ายแพ้และถูกสังหารในค.ศ. 1143
คนุต ฮารัลด์เซน ถูกประหารชีวิต ค.ศ. 1135
ฮารัลด์ ฮารัลด์เซน ถูกประหารชีวิต ค.ศ. 1135
เจ้าชายฮารัลด์ เคสจายังมีบุตรนอกสมรสอีก 9 คน ซึ่งมีบันทึกชื่อเพียงหกคนเท่านั้น ได้แก่
ซิวาร์ด ฮารัลด์เซน ถูกประหารชีวิต ค.ศ. 1135
อีริค ฮารัลด์เซน ถูกประหารชีวิต ค.ศ. 1135
สเวน ฮารัลด์เซน ถูกประหารชีวิต ค.ศ. 1135
นีลส์ ฮารัลด์เซน ถูกประหารชีวิต ค.ศ. 1135
เบเนดิกต์ ฮารัลด์เซน ถูกประหารชีวิต ค.ศ. 1135
มิสติวินต์ ฮารัลด์เซน ถูกประหารชีวิต ค.ศ. 1135
==อ้างอิง==
เจ้าชายเดนมาร์ก
ผู้ถูกประหารชีวิตโดยการตัดศีรษะ
Palpophria

Palpophria เป็นสกุลของสัตว์พวกกุ้งกั้งปูที่อยู่ในวงศ์ Palpophriidae. The only species is Palpophria aestheta.
== อ้างอิง ==
สัตว์พวกกุ้งกั้งปู
Ozmana

Ozmana เป็นสกุลของสัตว์พวกกุ้งกั้งปูที่อยู่ในวงศ์ Ozmanidae.
สปีชีส์ของสกุลนี้พบได้ในอเมริกาใต้
สปีชีส์ในสกุล ได้แก่:
Ozmana haemophila 
Ozmana huarpium 
== อ้างอิง ==
สัตว์พวกกุ้งกั้งปู
Olibrinidae

Olibrinidae เป็นสกุลของสัตว์พวกกุ้งกั้งปูที่อยู่ในวงศ์ Isopoda.
สปีชีส์ในสกุล ได้แก่:
Adoniscus Vandel, 1955
Namboniscus Schmidt, 2001
Namiboniscus Schmidt, 2001
Olibrinus Budde-Lund, 1913
Palaeolibrinus Broly, 2018
Paradoniscus Taiti & Ferrara, 2004
== อ้างอิง ==
สัตว์พวกกุ้งกั้งปู
Octopicola

Octopicola เป็นสกุลของสัตว์พวกกุ้งกั้งปูที่อยู่ในวงศ์ Octopicolidae
สกุลมี การกระจายทั่วโลก
สปีชีส์ในสกุล ได้แก่:
Octopicola huanghaiensis 
Octopicola regalis 
Octopicola stocki 
Octopicola superba
== อ้างอิง ==
กุ้ง-กั้ง-ปู
Novocriniidae

Novocriniidae เป็นสกุลของสัตว์พวกกุ้งกั้งปูที่อยู่ในวงศ์ Harpacticoida.
สปีชีส์ในสกุล ได้แก่:
Atergopedia Martínez Arbizu & Moura, 1998
Novocrinia Huys & Iliffe, 1998
== อ้างอิง ==
สัตว์พวกกุ้งกั้งปู
เครื่องอิสริยาภรณ์กู๊ดโฮป

เครื่องอิสริยาภรณ์กู๊ดโฮป (Order of Good Hope) เป็นเครื่องอิสริยาภรณ์ในอดีตของประเทศแอฟริกาใต้ เครื่องอิสริยาภรณ์นี้ถูกสร้างขึ้นโดยรัฐบาลฝ่ายสาธารณรัฐของแอฟริกาใต้ใน พ.ศ. 2516  มอบให้กับผู้ที่กระทำคุณประโยชน์และผู้ที่ส่งเสริมความสัมพันธ์ระหว่างประเทศต่อประเทศแอฟริกาใต้
ประธานาธิบดีเนลสัน แมนเดลาได้ปรับเปลี่ยนการมอบเครื่องอิสริยาภรณ์นี้ใหม่ อย่างไรก็ดี รัฐบาลแอฟริกาใต้เห็นว่าเครื่องอิสริยาภรณ์นี้เป็นมรดกจากรัฐบาลคนผิวขาวและการเหยียดสีผิว ทั้งนี้ ลักษณะของเครื่องอิสริยาภรณ์ยังมีลักษณะเช่นเดียวกันกับเครื่องอิสริยาภรณ์และเครื่องราชอิสริยาภรณ์ในทวีปยุโรป จึงมีการสร้างเครื่องอิสริยาภรณ์ โอ. อาร์. แทมโบขึ้นมาแทนที่ และยกเลิกการมอบเครื่องอิสริยาภรณ์นี้ไปตั้งแต่ พ.ศ. 2545 มีผู้ได้รับเครื่องอิสริยาภรณ์นี้ประมาณ 11,000 คน
== ลำดับชั้นของเครื่องอิสริยาภรณ์ ==
เครื่องอิสริยาภรณ์นี้มักจะมอบให้แก่ชาวต่างประเทศที่ส่งเสริมความสัมพันธ์ระหว่างประเทศและกระทำคุณความดีอันเป็นประโยชน์สูงสุดต่อประเทศแอฟริกาใต้ ซึ่งใน พ.ศ. 2516-2531 เครื่องอิสริยาภรณ์นี้มีลำดับชั้นทั้งสิ้น 5 ชั้น ได้แก่
ชั้นสายสร้อย - มอบให้แก่ประมุขแห่งรัฐ
ชั้นประถมาภรณ์ - มอบให้แก่หัวหน้ารัฐบาล รัฐมนตรี ประธานสภานิติบัญญัติ เอกอัครราชทูต ผู้บัญชาการทหาร ฯลฯ
ชั้นทุติยาภรณ์ - มอบให้แก่สมาชิกสภานิติบัญญัติ ทูต นายทหารอาวุโส ฯลฯ
ชั้นตริตาภรณ์ - มอบให้แก่อุปทูต เจ้าหน้าที่กงสุลใหญ่ ทหารและตำรวจชั้นนายพัน ฯลฯ
ชั้นจัตุรถาภรณ์ - มอบให้แก่เจ้าหน้าที่กงสุล ทหารชั้นต่ำกว่านายพัน ฯลฯ
ต่อมาใน พ.ศ. 2531 มีการเปลี่ยนแปลงดังนี้
ชั้นประถมาภรณ์ - มอบให้แก่ประมุขแห่งรัฐ และหัวหน้ารัฐบาล
ชั้นทุติยาภรณ์ - มอบให้แก่หัวหน้ารัฐบาล รัฐมนตรี ผู้พิพากษา ประธานสภานิติบัญญัติ เลขาธิการแห่งรัฐ เอกอัครราชทูต ผู้บัญชาการทหาร ฯลฯ
ชั้นตริตาภรณ์ - มอบให้แก่สมาชิกสภานิติบัญญัติ ทูต นายทหารอาวุโส ฯลฯ
ชั้นจัตุรถาภรณ์ - มอบให้แก่อุปทูต เจ้าหน้าที่กงสุลใหญ่ ทหารและตำรวจชั้นนายพัน ฯลฯ
ชั้นเบญจมาภรณ์ - มอบให้แก่เจ้าหน้าที่กงสุล ทหารชั้นต่ำกว่านายพัน ฯลฯ
แพรแถบย่อของเครื่องอิสริยาภรณ์นี้เป็นแพรแถบสีเขียว มีแถบสีเหลืองขนาบทั้งสองข้าง
== สมาชิกอิสริยาภรณ์ที่มีชื่อเสียง ==
ฌัก ชีรัก อดีตประธานาธิบดีฝรั่งเศส
รอเบิร์ต มูกาบี อดีตประธานาธิบดีซิมบับเว
สมเด็จพระจักรพรรดิอากิฮิโตะ อดีตจักรพรรดิญี่ปุ่น
สมเด็จพระราชินีนาถเอลิซาเบธที่ 2 แห่งสหราชอาณาจักร
สมเด็จพระราชินีนาถเบียทริกซ์แห่งเนเธอร์แลนด์
สมเด็จพระราชินีนาถมาร์เกรเธอที่ 2 แห่งเดนมาร์ก
สมเด็จพระราชาธิบดีอึมสวาตีที่ 3 แห่งเอสวาตีนี
สมเด็จพระราชาธิบดีฮารัลด์ที่ 5 แห่งนอร์เวย์
สมเด็จพระราชาธิบดีฆวน การ์โลสที่ 1 แห่งสเปน
มูอัมมาร์ กัดดาฟี อดีตผู้นำลิเบีย
ซูฮาร์โต อดีตประธานาธิบดีอินโดนีเซีย
ยัสเซอร์ อาราฟัต
บิล คลินตัน อดีตประธานาธิบดีสหรัฐ
ฟีเดล กัสโตร อดีตประธานาธิบดีและประธานสภาแห่งรัฐคิวบา
== อ้างอิง ==
== แหล่งข้อมูลอื่น ==
Medals of the world
เครื่องอิสริยาภรณ์แอฟริกาใต้
ประเทศมอลโดวาในพาราลิมปิกฤดูร้อน 2020

ประเทศมอลโดวา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564  คณะกรรมการพาราลิมปิกแห่งประเทศมอลโดวาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 6 คน เข้าร่วมการแข่งขันใน 3 ชนิดกีฬา
== จำนวนผู้เข้าแข่งขัน==
== กรีฑา ==
== ดูเพิ่ม ==
ประเทศมอลโดวาในพาราลิมปิก
รายชื่อผู้เชิญธงชาติมอลโดวาในพาราลิมปิก
รายชื่อนักกีฬามอลโดวาที่ได้รับเหรียญรางวัลพาราลิมปิก
== อ้างอิง ==
== แหล่งข้อมูลอื่น ==
โตเกียว 2020 
โตเกียว 2020 (IOC)
คณะกรรมการพาราลิมปิกแห่งชาติญี่ปุ่น
เว็บไซต์ทางการ
ประเทศมอลโดวาในพาราลิมปิก
มอลโดวา
พาราลิมปิกฤดูร้อน 2020
นักกีฬาพาราลิมปิกทีมชาติมอลโดวา
เมรีแอนด์แฮปปี

"เมรีแอนด์แฮปปี" (Merry & Happy) เป็นการออกอัลบั้มใหม่ของสตูดิโออัลบั้มแรกของ ทไวซ์ (ทไวซ์ตาแกรม) อัลบั้มที่ได้รับแรงบันดาลใจจากคริสต์มาส อัลบั้มเปิดตัวเมื่อวันที่ 11 ธันวาคม 2017 นอกเหนือจากรายการเพลงดั้งเดิมแล้ว ยังมีเพลงใหม่อีกสองเพลง เพลงแรกมีชื่อว่า "ฮาร์ตเชกเกอร์" และเพลงที่สองในชื่อเดียวกัน "เมรีแอนด์แฮปปี" แต่งโดย พัก จิน-ยอง. อัลบั้มและเพลงนำ "ฮาร์ตเชกเกอร์" เปิดตัวที่อันดับ 1 ในสี่ชาร์ตของ แกออนชาร์ต ได้แก่ แกออนอัลบั้มชาร์ต และ แกออนดิจิทัลชาร์ต, แกออนดาวน์โหลดชาร์ต และ แกออนโชเชียลชาร์ต ตามลำดับ ขณะที่ "เมรีแอนด์แฮปปี" เข้าสู่อันดับที่ 24 ใน ดิจิทัลชาร์ต
ทไวซ์ แสดงทั้ง "ฮาร์ตเชกเกอร์" และ "เมรีแอนด์แฮปปี" ในรายการเพลงของเกาหลีใต้อย่าง มิวสิกแบงก์, โชว์! มิวสิกคอร์ และ อินกีกาโย ในวันที่ 15-17 ธันวาคม ตามลำดับ มิวสิกวิดีโอเพลง "เมรีแอนด์แฮปปี" กำหนดฉายวันที่ 21 ธันวาคม แต่ถูกอัปโหลดออนไลน์ในวันรุ่งขึ้นแทน เนื่องจากพิธีศพของ Kim Jong-hyun ซึ่งจัดขึ้นเมื่อวันที่ 21 ธันวาคม
==รายชื่อแทร็ก==
==ชาร์ตเพลง==
===ชาร์ตเพลงประจำสัปดาห์===
===ชาร์ตเพลงส่งท้ายปี===
==รางวัล==
==ประวัติการจำหน่าย==
== อ้างอิง ==
อัลบั้มเพลงในปี พ.ศ. 2560
อัลบั้มเพลงคริสต์มาสในปี พ.ศ. 2560
อัลบั้มป็อปคริสต์มาส
อัลบั้มออกจำหน่ายซ้ำ
อัลบั้มเพลงของทไวซ์
อัลบั้มเพลงของค่ายเจวายพีเอนเตอร์เทนเมนต์
อัลบั้มเพลงของค่ายจีนีมิวสิก
อัลบั้มเพลงภาษาเกาหลี
วัดพระนางสร้าง

วัดพระนางสร้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเทพกระษัตรี อำเภอถลาง จังหวัดภูเก็ต มีที่ดินตั้งวัดเนื้อที่ 19 ไร่ 1 งาน 79 ตารางวา มีที่ธรณีสงฆ์ 8 แปลง เนื้อที่ 84 ไร่ 1 งาน 21 ตารางวา
วัดพระนางสร้างตั้งวัดเมื่อ พ.ศ. 2301 ตามตำนานพระนางเลือดขาว เล่าสืบมาว่า มเหสีของกษัตริย์เมืองใดไม่ปรากฏแน่ชัด ถูกกล่าวหาว่าเป็นชู้กับมหาดเล็ก จึงถูกสั่งประหารชีวิต ก่อนถึงวันประหาร พระนางได้ขอผ่อนผันไปนมัสการพระบรมธาตุที่ศรีลังกาก่อน เมื่อกลับมาได้แวะที่เกาะถลาง และได้สร้างวัดขึ้น ปลูกต้นประดู่และต้นตะเคียน พร้อมทั้งนำของมีค่าทางพุทธศาสนาเช่นพระพุทธรูปฝังไว้ในเจดีย์ด้วย แล้วเดินทางกลับ ต่อมาจึงได้เรียกชื่อวัดนี้ว่า "วัดพระนางสร้าง" ชาวบ้านเรียกสั้น ๆ ว่า วัดนางสร้าง วัดได้รับพระราชทานวิสุงคามสีมาเมื่อวันที่ 22 พฤศจิกายน พ.ศ. 2531
อาคารเสนาสนะที่สำคัญ ได้แก่ อุโบสถกว้าง 9.50 เมตร  ยาว  17.50 เมตร เป็นอุโบสถหลังเก่าสร้างโดยใช้อิฐและปูนขาว บูรณะมาหลายครั้ง ต่อมาได้สร้างอุโบสถหลังใหม่ ศิลปะของไทยและจีน ผนังด้านนอกเป็นสีชมพูและฟ้า ที่ระเบียงคดประดับด้วยสัตว์หิมพานต์สีทอง เหนือระเบียงคดเป็นกลีบบัวคว่ำบัวหงายรอบด้าน โดยมีพญานาค 5 เศียรเลื้อยอยู่บนกลีบบัว ประตูเข้าระเบียงคดด้านหน้าทำเป็นพระพุทธรูปบิณฑบาต เหนือซุ้มประตูมีหน้าบันรูปช้างสามเศียรสีทอง เสาภายในระเบียงคดแต่ละต้นทำเป็นมังกรสีทองพันเสา มีทวารบาลอยู่ด้านนอกอุโบสถ ศาลาการเปรียญกว้าง 16 เมตร ยาว 24 เมตร สร้างเมื่อ พ.ศ. 2512 กุฏิสงฆ์จำนวน 3 หลัง เป็นอาคารตึกและครึ่งตึกครึ่งไม้ หอฉัน หอระฆัง และฌาปนสถาน
ปูชนียวัตถุทีสำคัญ ได้แก่ พระประธานปางสมาธิจำนวน 3 องค์ เรียกว่า พระในพุง หรือ พระสามกษัตริย์ ภายนอกหุ้มด้วยปูนขาว พระเพลากว้าง 3 เมตร ภายในองค์พระทั้งสามมีพระสมัยศรีวิชัยสร้างด้วยโลหะผสมอายุกว่า 1300 ปี ที่ทำเช่นนี้เพื่อซ่อนไว้ วัดเพิ่งทราบเรื่องนี้เมื่อ พ.ศ. 2526 ด้านหลังพระประธานมีพระพุทธไสยาสน์ยาว 3.50 เมตร เล่ากันว่ามีพระพุทธรูปทองคำอยู่ภายในองค์พระ แต่ยังไม่สามารถพิสูจน์ได้
==อ้างอิง==
พระนางสร้าง
โบราณสถานในจังหวัดภูเก็ต